open-index/open-wikipedia-markdown huggingface dataset:
பூட்னி, மால்டா

**பூட்னி** (**Bhutni**) என்பது இந்தியாவின் மேற்கு வங்காளத்தின் மால்டா மாவட்டத்திலுள்ள ஓர் தீவாகும்.   இந்த தீவு மாணிக்சாக் சமூக மேம்பாட்டுத் தொகுதியின் ஒரு பகுதியாகும். இது கங்கை ஆறு  மற்றும் புலாகர் ஆறுகளால் சூழப்பட்டுள்ளது. 

## நிலவியல்
இந்தத் தீவு 25.1307 ° வடக்கிலும் 87.8709 ° கிழக்கிலும் அமைந்துள்ளது.  

## புள்ளிவிவரங்கள்
இந்த தீவில் மாணிக்சாக் தொகுதியின் 7 கிராம பஞ்சாயத்துகளில் தென் சந்திப்பூர், மத்திய சந்திப்பூர் மற்றும் கிரானந்தபூர் என்ற மூன்று கிரமப் பஞ்சாயத்துகள் உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, பூட்னி தீவின் மொத்த மக்கள் தொகை 89021 என்ற அளவிலிருந்தனர். அவர்களில் 46052 ஆண்களும், 42969 பெண்களும் அடங்குவர். பட்டியலிடப்பட்ட சாதிகள் 30149 ஆகவும், பட்டியலிடப்பட்ட பழங்குடியினர் 33063 பேர் என உள்ளனர்.  

பூட்னியில் சுமார் 63 கிராமங்கள் உள்ளன. இதில் மூன்று உயர்நிலைப் பள்ளிகள், ஒரு பழங்கால மதராசா, ஒரு அரசு நூலகம், ஐந்து அஞ்சல் நிலையங்கள், நான்கு வணிக வங்கிகள் மற்றும் ஒரு கிராமப்புற மருத்துவமனை ஆகியன உள்ளது. பூட்னிக்கு பயணிக்க ஒரே வழி படகு மூலம் தான், ஆனால் சமீபத்தில் 1.8 கிலோமீட்டர் நீளமுள்ள (1.1 மைல்) பாலம் கட்டுமானத்தில் உள்ளது. இது 2019 ஆம் ஆண்டில் பொதுமக்களுக்கு திறக்கப்படும். இந்த பாலத்திற்கு மேற்கு வங்காள அரசாங்கத்தின் ஒரு பகுதியான வட வங்க மேம்பாட்டு வாரியம் நிதியளிக்கிறது.   

## குறிப்புகள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
தியூ தீவு

**தியூ** (Diu) என்பது குஜராத்தின் கத்தியாவார் தீபகற்பத்தின் தெற்கு கடற்கரையிலிருக்கும் ஓர் தீவாகும். இது பிரதான நிலப்பகுதியிலிருந்து ஒரு இயற்கையான நீரோடையால் பிரிக்கப்படுகிறது. இது 40 கி.மீ.² என்ற பரப்பளவைக் கொண்டுள்ளது. 2001 மக்கள் தொகை கணக்கெடுப்படி இதன் மக்கள் தொகை 44,110 என்ற அளவில் உள்ளது.

இது தியூ மாவட்டத்தைச் சேர்ந்தது. தியூ தலைப்பகுதியின் கிழக்கே 5 கி.மீ தொலைவில் அமைந்துள்ளது. தியூ என்பது ஒன்றிய பிரதேசமான தமன் மற்றும் தியயூவின் ஒரு பகுதியாகும். தமன் மற்றும் தியூ இரண்டும் ஒரே நாடாளுமன்ற உறுப்பினரைப் பகிர்ந்து கொள்கிறன.

தியூ மற்றும் தியூ கோட்டை தீவில் அமைந்துள்ளது. உள்நாட்டு விமான நிலையமான தியூ விமான நிலையமும் இங்குள்ளது.

### தியூ கோட்டை
[வலது|thumb|267x267px| தியூ கோட்டை, [தியூ ]]
தியூ கோட்டை, இந்தியாவின் மேற்கு கடற்கரையில் தியூ என்ற ஒன்றியப் பிரதேசத்தில் அமைந்துள்ளது. இது இந்திய அரசால் நிர்வகிக்கப்படுகிறது. தியூ தீவின் காலனித்துவ ஆட்சியின் போது போர்த்துகீசியர்களால் இந்த கோட்டை கட்டப்பட்டது. கோட்டையின் மேற்கே தியூ நகரம் அமைந்துள்ளது. முகலாயப் பேரரசரான உமாயூன் இந்த பிராந்தியத்தை இணைக்க போர் நடத்தியபோது, குஜராத் சுல்தான் மற்றும் போர்த்துகீசியர்கள் பகதூர் ஷா உருவாக்கிய பாதுகாப்பு கூட்டணிக்குப் பின்னர் 1535 ஆம் ஆண்டில் இந்த கோட்டை கட்டப்பட்டது. 1541 இல் செய்யப்பட்ட சில சேர்த்தல்கள் மற்றும் கோட்டை பல ஆண்டுகளாக 1546 வரை பலப்படுத்தப்பட்டது. போர்த்துகீசியர்கள் 1537 முதல் (அவர்கள் கோட்டையையும், தியூ நகரத்தையும் முழுமையாகக் கைப்பற்றிய ஆண்டிலிருந்து) 1961 வரை இந்த நிலப்பரப்பை ஆண்டனர். இந்திய அரசாங்கத்தால் தொடங்கப்பட்ட கோவா படையெடுப்பு என்ற இராணுவ நடவடிக்கையின் போது 1961 டிசம்பரில் (1947 இல் இந்தியா ஒரு சுதந்திர நாடாக மாறினாலும்) அவர்கள் வெளியேற வேண்டிய கட்டாயம் ஏற்பட்டது. அதன்பிறகு தியூ இந்தியாவை மையமாக நிர்வகிக்கும் ஒன்றிய  பிரதேசமாக இணைத்தது.

இந்த பிரம்மாண்டமான, நன்கு பாதுகாக்கப்பட்ட போர்த்துகீசிய கோட்டை அதன் இரட்டை அகழியுடன் ஒரு காலத்தில் அசைக்க முடியாததாக இருந்திருக்க வேண்டும். ஆனால் பல ஆண்டுகளாக கடல் அரிப்பு மற்றும் புறக்கணிப்பு அதன் மெதுவான சரிவுக்கு வழிவகுக்கிறது. கலங்கரை விளக்கம் தியூவின் மிக உயர்ந்த இடமாகும். இதில் பல சிறிய தேவாலயங்கள் உள்ளன.  
## குறிப்பு

பகுப்பு:தமன் தியூவில் உள்ள தீவுகள்
பகுப்பு:தியூ மாவட்டம்
பால்டா

**பால்டா** (Palda) என்பது இந்திய மாநிலமான இந்தூர் மாவட்டத்தில் மத்தியப் பிரதேசத்திலுள்ள ஒரு மக்கள்தொகைக் கண்கெடுப்பிலுள்ள நகரமாகும்.     

## புள்ளிவிவரங்கள்
2011 இந்திய மக்கள் தொகைக் கணக்கெடுப்பின்படி,  பால்டா இந்தூர் மாவட்டத்தில் ஒரு மக்கள் தொகை கணக்கெடுப்பு நகரமாகும். பால்டா மக்கள் தொகை கணக்கெடுப்பு நகரத்தில் 18,697 என்ற அளவில் ஆண்களும், 8,763 பெண்களும் உள்ளனர்.  

0-6 வயதுடைய குழந்தைகளின் எண்ணிக்கை 2,903 ஆகும். இது பால்டாவின் மொத்த மக்கள் தொகையில் 15.53 சதவீதமாகும். பால்டாவில், பெண் பாலியல் விகிதம் மாநில சராசரியான 931 க்கு எதிராக 882 ஆகும். பால்டாவில் குழந்தை பாலின விகிதம் மத்திய பிரதேச மாநில சராசரி 918 உடன் ஒப்பிடும்போது 950 ஆகும். பால்டா நகரத்தின் கல்வியறிவு விகிதம் மாநில சராசரியான 69.32 சதவீதத்தை விட 74.19 சதவீதம் அதிகமாகும். பால்டாவில், ஆண்களின் கல்வியறிவு 81.59 சதவீதமாகவும், பெண் கல்வியறிவு விகிதம் 65.70 சதவீதமாகவும் உள்ளது. 

பால்டா மக்கள் தொகை கணக்கெடுப்பு நகரம் அதன் மொத்த நிர்வாகத்தை 3,910 வீடுகளில் கொண்டுள்ளது. இது நீர் மற்றும் கழிவுநீர் போன்ற அடிப்படை வசதிகளை வழங்குகிறது. பால்டா மக்கள் தொகை கணக்கெடுப்பு நகர எல்லைக்குள் சாலைகள் அமைப்பதற்கும் அதன் அதிகார எல்லைக்குள் வரும் சொத்துக்களுக்கு வரி விதிக்கவும் இது அங்கீகாரம் அளிக்கிறது. 

## குறிப்புகள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:மத்தியப் பிரதேசப் புவியியல்
அகில இந்திய உயர்கல்வி ஆய்வு

**அகில இந்திய உயர்கல்வி ஆய்வு** (All India Survey of Higher Education) 2010-11 ஆம் ஆண்டில் இந்தியாவில் தொடங்கப்பட்டது. மனிதவள மேம்பாட்டு அமைச்சகம், பல்கலைக்கழக மானியக் குழு , அகில இந்திய தொழில்நுட்ப கல்விக் குழு, இந்திய மருத்துவக் கழகம், (இப்போது தேசிய மருத்துவ ஆணையத்தால் நிர்வகிக்கப்படுகிறது). தேசிய கல்வி திட்டமிடல் மற்றும் நிர்வாக பல்கலைக்கழகம், இந்திய தொலைதூர கல்விக் குழு மற்றும் பிரதிநிதிகள் போன்ற பல பல்கலைக்கழகங்களின் அரசியலமைப்பு பிரதிநிதிகள் அடங்கிய ஒரு பணிக்குழு உருவாக்கப்பட்டது.

இப்பணிக்குழு வருடாந்திர பயிற்சியை மேற்கொள்ள பரிந்துரைத்தது. இது ஏற்றுக்கொள்ளப்பட்டது. இப்போது இது மனிதவள மேம்பாட்டு அமைச்சகத்தின் உயர் கல்வித் துறையால் நடத்தப்படும் ஒரு வழக்கமான கணக்கெடுப்பாகும்.

ஒவ்வொரு நிறுவனத்திற்கும் அகில இந்திய உயர்கல்வி ஆய்வு குறியீடு எனப்படும் ஒரு குறியீடு ஒதுக்கப்பட்டுள்ளது. இந்தியாவில் சுமார் 50000 உயர் கல்வி நிறுவனங்கள் உள்ளன, இதில் 800 பல்கலைக்கழகங்கள், 12,000 தொழில்முறை நிறுவனங்கள் மற்றும் மீதமுள்ள கல்வியியல் கல்லூரிகள் மற்றும் நிறுவனங்கள் உள்ளன. கணக்கெடுப்பில், நிறுவனம், பதிவுசெய்யப்பட்ட மாணவர்கள், உள்கட்டமைப்பு வசதி, உதவித்தொகை, கடன்கள் மற்றும் அங்கீகாரம் மற்றும் ஆசிரியர்கள் போன்ற விவரங்கள் குறித்து தரவுகள் சேகரிக்கப்படுகிறது.

## குறிப்புகள்

பகுப்பு:ஆய்வு நிறுவனங்கள்
பகுப்பு:இந்தியாவில் கல்வி
பகுப்பு:இந்தியக் கல்வி அமைச்சகம்
எலன் செவிலியர் கல்லூரி

**எலன் செவிலியர் கல்லூரி** எலன் செவிலியர் கல்லூரி, தமிழ்நாட்டில்தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள
 
ஒரு தனியார் கல்லூரி.இக்கல்லூரி  நவக்கரை, கோயம்புத்தூர் மாவட்டம், தமிழ்நாட்டில் அமைந்துள்ளது
## அறிமுகம்
இக்கல்லூரி 2006 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.

## படிப்புகள்
இக்கல்லூரியில் பட்டயம், இளங்கலை,முதுகலை செவிலியர் படிப்புகள் வழங்கப்பட்டு வருகின்றன.

## சான்றுகள்
 
=வெளிஇணைப்புக்கள்=

 பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்

 பகுப்பு:தமிழ்நாடு டாக்டர் எம்.ஜி.ஆர்.  மருத்துவப் பல்கலைக்கழக இணைவுக்கல்லூரிகள்
தைமாபாத்

**தைமாபாத்** (**Daimabad**) இந்தியாவின் மகாராட்டிரா மாநிலத்தின் அகமத்நகர் மாவட்டத்தில், சிறீராம்பூர் வருவாய் வட்டத்தில், கோதாவரி ஆற்றின் துணை ஆறானா பிரவரா ஆறு பாயும் தொல்லியல் களமும், கிராமமும் ஆகும். இத்தொல்லியல் களத்தை முதலில 1958-இல் பி. ஆர். போபார்திகர் கண்டுபிடித்தார்.  பின்னர் 1958-59 முதல் இந்தியத் தொல்லியல் ஆய்வகம் தைமாபாத் தொல்லியல் களத்தை மூன்று முறை அகழ்வாய்வு செய்தது. இறுதியாக 1975-76 மற்றும் 1978-79 ஆண்டுகளிலும்  தைமாபாத் தொல்லியல் களத்தை எஸ். ஏ. சாலி தலைமையில் ஆய்வு செய்தனர்.  தைமாபாத் தொல்லியல் களத்தின் தொல்பொருட்களை ஆய்வு செய்ததில் அவைகள் தக்காண பீடபூமி வரை பரந்திருந்த பிந்தைய அரப்பா காலப் பண்பாட்டைச் சேர்ந்தது என அறியப்பட்டது.
தைமாபாத் தொல்லியல் அகழாய்வில் பிந்தைய அரப்பா பண்பாடு, சவல்தா பண்பாடு, தைமாபாத் பண்பாடு, மால்வா பண்பாடு மற்றும் ஜோர்வே பண்பாட்டுக் காலங்களின் தொல்பொருட்கள் கண்டெடுக்கப்பட்டுள்ளது. இத்தொல்லியல் களத்தில் பிந்தைய அரப்பா பண்பாட்டுக் காலத்திய இரு எருதுகள் இழுக்க, ஒரு மனிதன் ஓட்டும் சிற்பம், 45 செமீ நீளம், 16 செமீ அகலம் கொண்ட வெண்கலத் தேர் சிற்பம் மற்றும் 3 பிற வெண்கலச் சிற்பங்கள் கண்டெடுக்கப்பட்டுள்ளது.

## இதனையும் காண்க
* சிந்துவெளி நாகரிகத்தின் தொல்லியல் களங்கள்

## மேற்கோள்கள்

## மேலும் படிக்க
* 

பகுப்பு:சிந்துவெளி நாகரிகத்தின் தொல்லியல் களங்கள்
பகுப்பு:இந்தியத் தொல்லியற்களங்கள்
பகுப்பு:அகமதுநகர் மாவட்டம்
கூர்க் மாகாணம்

**கூர்க் மாகாணம்** அல்லது **குடகு மாகாணம்** (**Coorg Province**) என்பது தற்கால கர்நாடகா மாநிலத்தின் குடகு மாவட்டப் பகுதிகளைக் கொண்ட குடகு இராச்சியமாக இருந்தது. 1834-இல் நடைபெற்ற குடகுப் போருக்குப் பின்னர் ஆங்கிலேயரகளின் பிரித்தானிய இந்தியாவின் ஒரு மாகாணமாக 1834 முதல் 1947 முடிய இருந்தது. குடகு மாகாணத்தின் தலைநகராக மடிக்கேரி நகரம் இருந்தது. குடகு மாகாணத்தின் குடகு மலையில் வாழும் மக்களின் மொழி  குடகு மொழி ஆகும். குடகு மாகாணம் காபித் தோட்டங்களுக்கு பெயர் பெற்றது. ஆகஸ்டு 1947-க்குப் பின்னர் இந்திய விடுதலைக்குப் பின்னர் குடகு மாகாணம், குடகு மாநிலமாக இந்திய ஒன்றியத்தின் கீழ் 1950 வரை இருந்தது. 1956-இல் மாநில மறுசீரமைப்புச் சட்டத்தின்படி, குடகு மாநிலம் அருகில் இருந்த கர்நாடகா மாநிலத்துடன் இணைக்கப்பட்டது.

## மக்களதொகை பரம்பல்

## பொருளாதாரம்
குடகு மாகாணம் காபி, தேயிலை மற்றும் இரப்பர் பணத்தோட்டங்களுக்கு பெயர் பெற்றது. மேலும் குடகு சமவெளிகளில் நெல் சாகுபடி செய்யப்படுகிறாது.

## மேற்கோள்கள்

* List of Chief Commissioners of Coorg
* 

பகுப்பு:குடகு மாவட்டம் 
பகுப்பு:கர்நாடக வரலாறு
பகுப்பு:பிரித்தானிய இந்தியாவின் மாகாணங்கள்
இடுக்கி (கருவி)

**இடுக்கி** *(clamp)* என்பது உள்நோக்கி அழுத்தம் தரும்போது இயங்காமலும் பிரியாமலும் இருக்கும்படி பற்றிக்கொள்ளும் அல்லது நிலைநிறுத்தும் பிடிப்புக் கருவியாகும்.
 
## மேற்கோள்கள்

## மேலும் படிக்க
*Patrick Spielman (1986). *Gluing and Clamping: A Woodworker’s Handbook*. Sterling Publishing. 
*Lee Jesberger (2007). Pro Woodworking Tips

பகுப்பு:மரவேலைக் கருவிகள்
பகுப்பு: உலோகவேலைக் கருவிகள்

பகுப்பு: காணொலியுள்ள கட்டுரைகள்
இலவீழபூஞ்சிரா

**இலவீழபூஞ்சிரா** (**Ilaveezha Poonchira**) என்பது கேரளத்தின்  கோட்டயம் மாவட்டத்தில் காஞ்ஞாருக்கு அருகில் உள்ள மெலுகாவ் கிராமத்தில் அமைந்துள்ள ஒரு சுற்றுலா தலம் ஆகும். இலவீழ பூஞ்சிரா மூன்று அழகிய மலைகளால் சூழப்பட்டுள்ளது. அவை  மண்குன்னு, கொடையத்தூர்மல் மற்றும் தோணிப்பாரா என்பவையாகும். இது மலையேற்றத்திற்கு ஏற்ற இடமாக அமைந்துள்ளது.

## சொற்பிறப்பு
"இல-வீழா-பூஞ்சிரா", என்பதன் பொருள் 'இலைகள் விழாத பூக்களின் குளம்' என்பது ஆகும். மழைக்காலங்களில், மலைகளுக்கு இடையிலான பள்ளத்தாக்கில் ஒரு பெரிய குளம் உருவாகிறது.

## சுற்றுலா
**இலவீழபூஞ்சிரா**  உள்நாட்டு மற்றும் வெளிநாட்டு வெளிநாட்டு சுற்றுலா பயணிகளை ஈர்பதற்காக உருவாக்கப்பட்ட ஒரு சுற்றுலா தலமாகும்.  இது கேரளத்தின்,  இடுக்கி கோட்டயம் மாவட்டங்களின், எல்லையில் உள்ள ஒரு மலை வாசஸ்தலம் ஆகும். இது இது கடல் மட்டத்திலிருந்து 6,500 அடி உயரத்தில் உள்ளது. இது பசுமையான தேயிலை தோட்டங்கள் மற்றும் பள்ளத்தாக்குகளால் சூழப்பட்டுள்ளது.

## வரலாறு
ஒரு தொன்மத்தின்படி, பாண்டவர்கள் தங்கள் அஞ்சாத வாசத்தின்போது இங்கு மறைந்து வாழ்ந்தனர். இவர்களின் மனைவியான திரௌபதி, அந்த நேரத்தில் இங்கு இருந்த ஒரு ஏரியில் குளிக்க வந்தார். சில தேவர்கள், அவளுடைய அழகால் மயங்கி, அவளின் அழகைக் காமக் கண்கொண்டு கண்டு ரசித்து தங்கள் இச்சையைத் தீர்த்துக்கொள்ள முயன்றனர். தேவர்களின் அரசனான, இந்திரன், என்ன நடக்கிறது என்பதை அறிந்து, அவர்கள் அவளைப் பார்க்க இயலாதவாறு மலர்த் திரைகளை மலைபோல அமைத்து அவர்கள் பார்ப்பதைத் தடுத்தார். இதனால் குளம் மலர் மலைகளால் சூழப்பட்ட அணையாக மாறியது. குளத்தைச் சுற்றி மரங்கள் இல்லாததால், அது எப்போதும் இலைகளற்றதாக இருந்தது, எனவே இது இல-வீழா-பூஞ்சிரா என்று அழைக்கப்பட்டது. அந்த இடத்தில் எப்போதும் காற்று வீசுவதால் இலைகளை கொண்டு சென்றுவிடுகிறது எனவே இந்த பெயர் வந்துது என்று சிலர் கூறுகின்றனர்.

## தொன்மவியல்
பூஞ்சிரா குறித்த தொன்மமானது அகத்தியருடனும் அவரது பர்ணசாலையுடனும் நெருங்கிய தொடர்புடையது. அவர் இங்கு வாழ்ந்தார்,  அவர் இன்னும் இங்கேயே வாழ்கிறார்கள் என்று பூர்வீக மக்கள் நம்புகின்றனர், அவருடைய பர்ணசாலை இங்கேயே எங்கோ மறைந்துள்ளது என்று நம்புகின்றனர். இங்கு உள்ள மற்றொரு முக்கியமான இடம் பண்டைய கிருஷ்ணன் கோயில் ஆகும், இது பஞ்சலியால் நிறுவப்பட்டது எனப்படுகிறது. பஞ்சலியின் அட்சயப்பாத்திரம் இங்கே மறைக்கப்பட்டுள்ளது என்றும் அது அகத்தியரால் பாதுகாக்கப்படுகிறது என்பது வெகுஜன நம்பிக்கை. மேலும் இந்த இடம் இராமாயண தொன்மத்துடன் தொடர்புடையது, இராமன வனவாசத்தின்போது அவர் சில மாதங்கள் இங்கே லட்சுமணருடன் வாழ்ந்தார் என்றும் நம்புகிறனர்

## இருப்பிடம்
இலவீழபூஞ்சிராவானது  &nbsp; கோட்டயத்திலிருந்து 55 கி.மீ. தொலைவிலும்,  &nbsp; தொடுபுழாவிலிருந்து 20 கி.மீ. தொலைவிலும் அமைந்துள்ளது. இலவீழபூஞ்சிராவிலிருந்து, இடுக்கி, கோட்டயம், எர்ணாகுளம், ஆலப்புழா, பத்தனம்திட்டா , திருச்சூர் மாவட்டங்களின் பெரும் பகுதிகளைக் காண இயலும். கேரளத்தில்  சூரிய உதயத்தையும் சூரியன் மறைவையும் பார்க்கக்கூடிய இடங்களில் இதுவும் ஒன்றாகும்.

## குறிப்புகள்

பகுப்பு:கேரள மலைகள்
பகுப்பு:கோட்டயம் மாவட்டத்தில் உள்ள ஊர்களும் நகரங்களும்
சில்லுக்கருப்பட்டி

**சில்லுக் கருப்பட்டி**( *Sillu Karupatti*) என்பது ஹலிதா ஷமீம் எழுதி இயக்கிய ஒரு இந்திய தமிழ்  பலகதை காதல் தொகைத் திரைப்படம் ஆகும். இப்படத்தில் சமுத்திரகனி, சுனைனா, நிவேதிதா சதீஷ், லீலா சாம்சன், சாரா அர்ஜுன், ஸ்ரீ ராம் ஆகியோர் முக்கிய வேடங்களில் நடித்துள்ளனர். இப்படத்தின் பின்னணி இசையையும் பாடலிசையையும் பிரதீப் குமார் அமைத்துள்ளார்.

## நடிகர்கள்

* தனபாலாக சமுத்திரக்கனி 
* அமுதினியாக சுனைனா 
* மதுவாக நிவேதிதா சதீஷ் 
* யசோதாவாக லீலா சாம்சன் 
* மைட்டியாக  சாரா அர்ஜுன்  
* நவநீதனாக கிராவ்மாகா ஸ்ரீ ராம்  
* மணிகண்டன் கே 
* மாஞ்சாவாக ராகுல்

## தயாரிப்பு
இந்த படத்தை பெண் இயக்குனரான ஹலிதா ஷமீம் தனது முதல் படமான *பூவராசம் பீப்பியால்* பிரபலமான பின்னர் அறிவித்தார். நான்கு வெவ்வேறு கதைகளை உள்ளடக்கிய தொகுப்பு வகையாக இந்த படம் தயாரிக்கப்பட்டுள்ளது. இப்படம் 2018 ஆம் ஆண்டில் அதன் திரையரங்குகளில் வெளியிட திட்டமிடப்பட்டது, ஆனால் தயாரிப்பில் ஏற்பட்ட தாமதம் காரணமாக ஒத்திவைக்கப்பட்டது.

## சந்தைப்படுத்தல்
இப்படத்தின் அதிகாரப்பூர்வ முன்னோட்டத்தை 2018 திசம்பர் 26  அன்று விஜய் சேதுபதி மற்றும் ஆர்யா ஆகியோர் வெளியிட்டனர் . இரண்டு நிமிட முன்னோட்டம் எந்த உரையாடலும் இல்லாமல் வெளியிடப்பட்டது. மேலும் இது  பார்வையாளர்களிடமிருந்து கடுமையான விமர்சனங்களைப் பெற்றது.

## இசை
பெருநிலவுடன் இணைந்து படத்தின் முதல் ஒற்றைப் பாடலான "அகம் தானாய்" என்ற  பாடல் 2019 பிப்ரவரி 19 அன்று வெளியிடப்பட்டது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
உரவப்பாறா கோயில்

**ஸ்ரீ சுப்பிரமணிய சுவாமி கோயில்,**  'மலையாளப் பழனி' என்று அறியப்படுகிறது. இது கேரளத்தின், இடுக்கி மாவட்டம், தொடுபுழாவுக்கு அருகில் உள்ள ஒலமட்டம் என்ற இடத்தில் உள்ள ஒரு முருகன் கோயில் ஆகும். இது சராசரி கடல் மட்டத்திலிருந்து 500 அடி (150 மீ) உயரத்தில் அமைந்துள்ளது. இக்கோயிலில் முருகன்  'பால சுப்பிரமணியன்' வடிவத்தில் உள்ளார்.

## தொன்மம்
இங்குள்ள சிலை ஒரு சுயம்பு என்று புராணக்கதை கூறுகிறது. வீர காவியமான மகாபாரதத்தில் புகழ்பெற்ற மாவீரர்களான பாண்டவர்கள், அவர்களது மனைவி திரோபதியுடன் பன்னிரண்டு ஆண்டு வனவாசத்தின்போது இங்கு தங்கியிருந்தனர் எனப்படுகிறது. இங்கு உள்ள மூன்று பாறைகளானது பாண்டவர்கள் சமையல் செய்ய அடுப்புக்காக பயன்படுத்திய கற்கள் என்று நம்பப்படுகிறது. இவர்கள் இங்கு இருக்கும்போது தண்ணீர் பற்றாக்குறை ஏற்பட்டது என்றும், அப்போது பாண்டவர்களிடையே வலிமை வாய்ந்த பீமன், கடினமான பாறையின் மீது தனது கால்களை வலுவாக தேய்த்து, ஒரு  நீரூற்றை உருவாக்கினான். 'உரவப்பாறா' என்ற பெயர் குறித்து மாறுபட்ட கருத்துக்கள் உள்ளன. பீமனின் சக்தியால் உருவாக்கப்பட்ட குளம் உரவப்பறா என்று சிலர் கூறுகின்றனர். பாறைகளிலிருந்து கீழே பாயும் 'அபிஷேகதீர்த்தம்' என்பதிலிருந்து இந்த கோவிலுக்கு பெயர் வந்தது என்று வேறு சிலர் நம்புகின்றனர்.

## திருவிழாக்கள்
கோயிலின் ஆண்டு விழா மலையாள மாதமான 'மகரம்' (ஜனவரி / பிப்ரவரி) மாதத்தில் நடத்தப்படுகிறது. உப்பு மற்றும் மிளகு ஆகியவை தெய்வத்திற்கு இரண்டு முக்கியமான பிரசாதங்கள்.

## குறிப்புகள்

பகுப்பு:Coordinates on Wikidata
பகுப்பு:இடுக்கி மாவட்டத்திலுள்ள முருகன் கோயில்கள்
குழந்தைகள் தொலைக்காட்சித் தொடர்

**குழந்தைகள் தொலைக்காட்சித் தொடர்** அல்லது **சிறுவர் தொலைக்காட்சித் தொடர்** (Children's television series) எனப்படுவது மழலையர் மற்றும் குழந்தைகளுக்காக வடிவமைக்கப்பட்டு மற்றும் காலை மற்றும் மாலை நேரங்களில் ஒளிபரப்பு செய்யப்படும் தொலைக்காட்சி நிகழ்ச்சிகளின் ஒரு வகை ஆகும். பெரும்பாலும் இந்த நிகழ்ச்சியின் நோக்கம் பொழுதுபோக்கு மற்றும் கல்வி சார்ந்த அம்சங்களிலே ஒளிபரப்பு செய்யப்படுகின்றது.

## வரலாறு
சிறுவர் தொலைக்காட்சியும் தொலைக்காட்சியைப் போலவே பழமையானதாகும் .1946 ஆம் ஆண்டில் இங்கிலாந்தில் ஒளிபரப்பப்பட்ட குழந்தைகள் நேரம் என்பதை மையமாகக் கொண்டு பிபிசியின் சில்ட்ரன்சு அவர் என்ற நிகழ்ச்சி ஒளிபரப்பப்பட்டது.  இதுவே குழந்தைகளுக்காகத் தயாரிக்கப்பட்ட முதலாவது தொலைக்காட்சி நிகழ்ச்சியாகும் ..

குழந்தைகளுக்கான தொலைக்காட்சி வானொலியில் ஒலிபரப்பான இதே போன்ற நிகழ்ச்சிகளிலிருந்து தோன்றியது. பிபிசியின் குழந்தைகள் நேரம் 1922 ஆம் ஆண்டில்  தொடங்கப்பட்டது .  மற்றும் பிபிசியின் பள்ளி வானொலி என்ற நிகழ்ச்சி 1924 இல் ஒளிபரப்பத் தொடங்கியது. அமெரிக்காவில் 1930 ஆம் ஆண்டுகளின் முற்பகுதியில் லிட்டில் ஆர்பன் அன்னி போன்ற வானொலி நாடகத் தொடர்கள் வெளிவரத் தொடங்கின. பிற்பகலில் குழந்தைகள் வானொலி கேட்பதற்கான நிகழ்ச்சியாக இது மாறியது . 

தமிழில் முதலில் சன் தொலைக்காட்சியில் குழந்தைகளுக்கான தொடர்கள் மாலை 5 மணி முதல் 6 மணி வரை மற்றும் வார நாட்களில் ஒளிபரப்பு செய்யப்பட்டது. விஜய் தொலைக்காட்சியில் மாய மந்திரன், சகல கல பும் பும் போன்ற தொடர்கள் மாலை நேரங்களில் ஒளிபரப்பு செய்யப்பட்டது. அதன் பிறகு சுட்டித் தொலைக்காட்சி, கார்ட்டூன் நெட்வொர்க், சித்திரம் தொலைக்காட்சி, சோனி யே, நிக்கெலோடியன் இந்தியா போன்ற குழந்தைளுக்கான தொலைக்காட்சி அலைவரிசைகள் வருகைக்கு பிறகு பல தொடர்கள் மற்றும் இயங்குபடம் தொடர்கள் போன்றவை ஒளிபரப்பு செய்யப்படுகின்றது.

## தொடர்கள்

* மை டியர் பூதம் 
* மாய மந்திரன் 
* ஜீ பூம்பா  
* சகல கால பூம் பும்  
* விக்ரமாதித்யன்  
* வேலன்  
* சூலம் 
* சிந்துபாத்  
* சூப்பர் சுந்தரி    
* மல்லி
* வைதேகி
* பிள்ளை நிலா
* மௌன ராகம்
* அஞ்சலி
* என் பொம்முக்குட்டி அம்மாவுக்கு

## நிகழ்ச்சிகள்

* சூப்பர் சிங்கர் யூனியர்
* டான்ஸ் ஜோடி டான்ஸ் ஜூனியர்ஸ்
* சூப்பர் மாம்
* சூப்பர் மாம் 2
* சூப்பர் சிங்கர் ஜூனியர்  
* குட்டி சுட்டிஸ்  
* மலரும் மெட்டும்  
* செல்லனா செல்லம்  
* சரி காம ஜூனியர்ஸ்  
* ஜூனியர் சூப்பர் ஸ்டார்ஸ்  

## குழந்தைகளுக்கான தொலைக்காட்சி அலைவரிசைகள்

* சுட்டித் தொலைக்காட்சி
* கார்ட்டூன் நெட்வொர்க்
* சித்திரம் தொலைக்காட்சி
* சோனி யே
* டிஸ்கவரி கிட்ஸ்
* நிக்கெலோடியன் இந்தியா
* நிக்கலோடியோன் சோனிக்
* மார்வெல் ஹக்
* ஹங்காமா தொலைக்காட்சி
* போகோ தொலைக்காட்சி

## மேற்கோள்கள்
 

## வெளிப்புற இணைப்புகள்
* Children's Television
* The 1950s–2000s Week-By-Week - includes listings and factoids for local/national children's shows.
* The future of children's digital television - an interview with Gloria Tristani 


பகுப்பு:தொலைக்காட்சி வகைகள்
பகுப்பு:தொலைக்காட்சி சொல்லியல்
தொடர்
காரிகோடு பகவதி கோயில்

**காரிகோடு பகவதி கோயில்** ( Karikkode Bhagavathy Temple, കാരിക്കോട് ഭഗവതി ക്ഷേത്രം  ) என்பது இந்திய மாநிலமான கேரளத்தின், இடுக்கி மாவட்டத்தில், தொடுபுழாவிற்கு அருகிலுள்ள கரிகோடு கிராமத்தில் அமைந்துள்ள ஒரு இந்து கோவிலாகும் . இந்த கோயில் அமைப்பு 460 ஆண்டுகள் பழமையானது என்று நம்பப்படுகிறது.  

## கோயில்
பத்ரகளி / பகவதி அம்மன்  இங்கு முதன்மை தெய்வமாக உள்ளார். இங்கு நிறுவப்பட்ட சிலை மேற்கு நோக்கி எதிர்கொள்ளும்படி 'ஷில்லக்கண்ணாடி' வைக்கப்பட்டுள்ளது. காவியாடு தந்திரத்திர முறையில் தினமும் மூன்று வேளை பூசை நடைபெறுகின்றன. சிவன் மற்றும் பிள்ளையார் ஆகியோர் பிற பரிவார தெய்வங்களாக உள்ளனர். வருடாந்த திருவிழா மலையாள மாதமான 'கும்பம்' அஸ்வதி மற்றும் பரணி நாட்களில் நடத்தப்படுகிறது. 

## வரலாறு
வடக்கும்கூர் மன்னர் நீண்ட தவம் மற்றும் பிரார்த்தனைகளை மேற்கொண்டு மற்றும் கொண்டு கொடுங்கல்லூரில் இருந்து கோவிலுக்கு பகவதியை அழைத்துவந்தார்.  

## குறிப்புகள்

பகுப்பு:இடுக்கி மாவட்டத்திலுள்ள இந்துக் கோயில்கள்
மிரிஸ்ஸ

**மிரிஸ்ஸ** (ஆங்கிலம்: Mirissa; சிங்களம்: මිරිස්ස) இலங்கையின் தெற்கு கடற்கரையில் உள்ள ஒரு சிறிய நகரம் ஆகும். இந்த நகரம்  தென் மாகாணத்தின் மாத்தறை  மாவட்டத்தில், கொழும்புக்கு தெற்கே சுமார் 150 கிலோமீட்டர் (93 மைல்) தொலைவில் கடல் மட்டத்திலிருந்து 4 மீட்டர் (13 அடி) உயரத்தில் அமைந்துள்ளது. மிரிஸ்ஸ கடற்கரை  பிரபலமான சுற்றுலாத் தலமாகும்.   மீன்பிடி துறைமுகமான இந்நகரம்  திமிங்கலங்கள் மற்றும் ஓங்கில்களை பார்வையிடும் இடங்களில் ஒன்றாகும்.

## வரலாறு
மிரிஸ்ஸ இலங்கையின் தென் கரையோரத்தின் மிகப்பெரிய மீன்பிடித் துறைமுகமாகும். இங்கு 1980 ஆம் ஆண்டில் முதன் முதலில் சுற்றுலா விடுதி கட்டப்பட்டதாயினும் 1990 ஆம் ஆண்டுகளின் நடுப்பகுதியில் சுற்றுலாத்துறை வியத்தகு அளவில் அதிகரித்தது. 

2004 ஆம் ஆண்டில் இந்தியப் பெருங்கடல் பூகம்பத்தால் ஏற்பட்ட ஆழிப் பேரலையினால் மிரிஸ்ஸ நகரம் பாதிப்புக்குள்ளாகியது. ஏராளமான வீடுகள், விருந்தினர் மாளிகைகள், வர்த்தக நிலையங்கள், பள்ளிகள் மற்றும் வழிபாட்டுத்தலங்கள் சேதமாகின. பதினான்கு பேர் உயிரிழந்தனர்.

## போக்குவரத்து
மிரிஸ்ஸ நகரம் தென் கரையோரத்தில் இலங்கை தொடருந்து வலையமைப்பின் கொழும்பு-மாத்தறை பாதையில் அமைந்துள்ளது. 

கொழும்பில் தொடங்கி காலி, மாத்தறை, அம்பாந்தோட்டை ஊடாக வெள்ளவாயாவில் முடிவடையும் ஏ2 நெடுஞ்சாலை வழியாகவும் இந்நகரை அடையலாம். 

## சுற்றுலாத் தலங்கள்

* மிரிஸ்ஸ கடற்கரை
* திமிங்கலங்களை அவதானிக்கும் இடம்
* ஸ்ரீ சுனந்தராம கோயில்

## காண்க

* இலங்கை தென் மாகாணம்
* இலங்கையின் கடற்கரைகளின் பட்டியல்

## குறிப்புகள்

பகுப்பு:மாத்தறை மாவட்டத்தில் உள்ள ஊர்களும், நகரங்களும்
சுல்தான்கஞ்ச் புத்தர் சிலை

**சுல்தான்கஞ்ச் புத்தர் சிலை** (**Sultanganj Buddha**)  குப்த மற்றும் பாலப் பேரரசுகளின் இடைநிலைக் காலத்தில் கிபி 500 - 700 இடைப்பட்ட காலத்தில் நிறுவப்பட்ட ஆளுயரச் செப்புச் சிலையாகும். இச்செப்புச் சிலை 2.3 மீட்டர் உயரமும், 1 மீட்டர் அகலமும், 500 கிலோ எடையும் கொண்டது. இச்செப்புச் சிலை இந்தியாவின் பிகார் மாநிலத்தின் கிழக்கில் உள்ள பாகல்பூர் மாவட்டத்தில் உள்ள சுல்தானகஞ்ச் எனும் கிராமத்தில் 1861-இல் கண்டெடுக்கப்பட்டது 1861-இல் சுல்தான்கஞ்ச் கிராமத்தில் பிரித்தானிய இந்தியா ஆட்சியின் கிழக்கிந்திய இரயில்வே துறையினர் இருப்புப் பாதை அமைக்கும் போது இப்புத்தர் சிலை கண்டெடுக்கப்பட்டது.தற்போது இந்த புத்தர் செப்புச் சிலை ஐக்கிய இராச்சியத்தின்  பர்மிங்காம் அருங்காட்சியகம் மற்றும் கலைக்கூடத்தில் காட்சிக்கு வைக்கப்பட்டுள்ளது.

 

## படக்காட்சிகள்

Image:Sultanganj_budda1.jpg|சுல்தான்கஞ்ச் புத்தர்
File:Indian Museum Sculpture - Buddha, Fearless Posture, 5c, Sarnath (9217994429).jpg|கிபி 5-ஆம் நூற்றாண்டின் புத்தர் சிலை, சாரநாத், இந்திய அருங்காட்சியகம், கொல்கத்தா  
File:Indian Museum Sculpture - Buddha, Fearless Posture, 5c, Sarnath (9220763324).jpg|கிபி 5-ஆம் நூற்றாண்டின் புத்தர் சிலை, சாரநாத், இந்திய அருங்காட்சியகம், கொல்கத்தா 
File:Standing Buddha Set-up by Buddist Monk Yasadinna - 434 CE - Govind Nagar - ACCN 76-25 - Government Museum - Mathura 2013-02-23 5548 (retouched).jpg|மதுரா புத்தர் சிலை கிபி 434 


## அடிக்குறிப்புகள்

## மேற்கோள்கள்
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art,  
*Rowland, Benjamin, *The Art and Architecture of India: Buddhist, Hindu, Jain*, 1967 (3rd edn.), Pelican History of Art, Penguin, 
பகுப்பு:பாகல்பூர் மாவட்டம்
பகுப்பு:புத்தர் சிலைகள் 
பகுப்பு:பௌத்த நினைவுச் சின்னங்கள்
பகுப்பு:பௌத்த சிற்பங்கள்
ஜான் மத்தாய்

**ஜான் மத்தாய் (John Matthai)** (1886-1959) இந்தியாவின் முதல் இரயில்வே அமைச்சராகவும், பின்னர் 1948இல் இந்தியாவின் முதல் வரவு செலவு திட்ட அறிக்கையை வழங்கிய இந்தியாவின் நிதியமைச்சராகவும் பணியாற்றிய பொருளாதார நிபுணராவார்.  மத்தாய் ஒரு பழமைசார் இந்தியக் குடும்பத்தில் பிறந்து சென்னைப் பல்கலைக்கழகத்தில் பொருளாதாரத்தில் பட்டம் பெற்றார். இவர் 1922 முதல் 1925 வரை சென்னைப் பல்கலைக்கழகத்தில் பேராசிரியராகவும், அதன் தலைவராகவும் பணியாற்றினார். சமுதாயத்திற்கு இவரின் மனைவி அச்சம்மா மத்தாய் செய்த பங்களிப்புகளுக்காக இந்திய அரசு 1954 ஆம் ஆண்டில் இந்திய குடிமகன்களுக்கான நான்காவது மிக உயர்ந்த விருதான பத்மசிறீ விருதை வழங்கி கௌரவித்தது.

## நிதியமைச்சர்
இவர் இந்தியாவின் நிதி மந்திரியாக இருந்த போது இருமுறை இந்தியாவின் வரவு செலவு திட்ட அறிக்கையை சமர்ப்பித்தார். 1950 வரவு செலவு திட்ட அறிக்கைக்குப் பிறகு திட்டக் குழுவிற்கும், பி. சி. மகாலனோபிசுவிற்கும் அதிக அதிகாரம் வழங்கப்பட்டதை எதிர்த்து தனது நிதியமைச்சர் பதவியை விட்டு வெளியேறினார்.

## வகித்தப் பதவிகள்
1955 ஆம் ஆண்டில் பாரத ஸ்டேட் வங்கியின் முதல் தலைவராக இருந்தார். 1956 ஆம் ஆண்டில் நிறுவப்பட்ட இந்தியாவின் முதல் சுயாதீன பொருளாதார கொள்கை நிறுவனமான புதுதில்லியில் உள்ள தேசிய செயல்முறைப் பொருளியல் ஆய்வுக் குழுவின் (என்.சி.ஏ.இ.ஆர்) நிர்வாகக் குழுவின் தலைவராக இருந்தார். 1955 முதல் 1957 வரை மும்பை பல்கலைக்கழகத்தின் துணைவேந்தராகவும், பின்னர் 1957 முதல் 1959 வரை கேரள பல்கலைக்கழகத்தின் முதல் துணைவேந்தராகவும் பணியாற்றினார். இவரது மருமகன் வர்கீஸ் குரியன் பொதுவாக இந்தியாவின் வெண்மை புரட்சியின் சிற்பியாக அங்கீகரிக்கப்படுகிறார்.

## அங்கீகாரம்
இவரது நினைவாக திருச்சூரில் இவரது குடும்பத்தினர் நன்கொடையளித்த பெரிய நிலத்தில் முனைவர் ஜான் மத்தாய் மையம்,  அமைக்கப்பட்டு இவரது நினைவாக பெயரிடப்பட்டது. இவரின் மனைவி அச்சம்மா மத்தாய் ஒரு இந்திய சமூக சேவகரும், பெண்கள் உரிமை ஆர்வலருமாவார்.

## விருதுகள்
விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாக ஜான் மத்தாய் 1934 ஆம் ஆண்டில் இந்திய இராச்சியத்தின் மிகச்சிறந்த ஆணை என்று கௌரவிக்கப்பட்டார். 1959 இல் இவருக்கு பத்ம விபூசண் விருது வழங்கப்பட்டது. தேசிய செயல்முறைப் பொருளியல் ஆய்வுக் குழுவின் நிர்வாகக் குழுவின் தலைவரான நந்தன் நிலேகனி மற்றும் நிலேகனி ஆதரவோடு, 2019 ஆம் ஆண்டில் ஜான் மத்தாயை கௌரவித்தார். தேசிய செயல்முறைப் பொருளியல் ஆய்வுக்குழுவின் புதிய அலுவலகக் கட்டிடத்திற்கு புதுதில்லியில் உள்ள அதன் வளாகத்தில் ஜான் மத்தாய் கோபுரம் என்று பெயரிட்டப்பட்டது.

## குறிப்புகள்

## வெளி இணைப்புகள்
*Dr. John Matthai Centre 

பகுப்பு:இந்திய நிதியமைச்சர்கள்
பகுப்பு:மலையாள அரசியல்வாதிகள்
பகுப்பு:1959 இறப்புகள்
பகுப்பு:1886 பிறப்புகள்
பகுப்பு:பத்ம விபூசண் விருது பெற்றவர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
குண்டசி தொல்லியல் களம்

**குண்டசி** (**Kuntasi**) இந்தியாவின் குஜராத் மாநிலத்தின் கடற்கரை கிராமமும், சிந்துவெளி நாகரிக காலத்திய தொல்லியல் களமும் ஆகும்.    குண்டசி தொல்லியல் களம் மோர் மாவட்டத்தின் நிர்வாகத் தலைமையிடமான மோர்பி நகரத்திலிருந்து 30 கிலோ மீட்டர் தொலைவில் உள்ளது.  

 
குண்டசி தொல்லியல் களத்தின் அகழாய்வுகளில் முதிர் அரப்பா  (கிமு 2200–1900) மற்றும் பிந்தைய அரப்பா (கிமு 1900–1700) காலத்திற்குரிய தொல்பொருட்கள் கண்டெடுக்கப்பட்டுள்ளது. இத்தொல்லியல் களம்  மீன்பிடி துறைமுகமாகவும் மற்றும் உற்பத்தி மையமாகவும் அடையாளம் காணப்பட்டுள்ளது. 

## பரப்பளவு
குண்டசி 2 எக்டேர் பரப்பும், சுற்றுச் சுவருடன் கூடிய  நகரமாகவும், சுற்றுச் சுவர் இல்லாத  நகர்புறமாக இருந்துள்ளது. சுவரின் மேற்குப் பகுதியில் நீண்ட கல் தளம் பரவப்பட்டிருந்தது. இவ்வமைப்பு பொருட்கள் சேமிக்கும் கிட்டங்கியாகவும், தொழிற்சாலையாகவும் பயன்படுத்தப்பட்டுள்ளது.

இதன் மையத்தில் தனியார் சமையல் அறைகள் கூடிய அமைப்பு கண்டறியப்பட்டுள்ளது. குண்டசி நகரத்தின் வடக்கு மற்றும் மேற்குச் சுவர் பகுதிகளில் செவ்வக வடிவிலான குடியிருப்புக் கட்டிடங்கள் இருந்தது. கட்டிடங்களின் அடித்தளம் கற்களாலும், சுவர்கள் சுடப்படாத களிமண் செங்கற்களாலும் அமைக்கபட்டிருந்தது. இதன் செங்கல் அளவுகள் அரப்பா காலத்து போன்று உள்ளது. படகுகளிலிருந்து கரைக்கு பொருட்களை ஏற்றவு; இறக்கவும், கடற்கரையில் மேடை போன்ற அமைப்பு அமைப்பு அகழாய்வில் கண்டெடுக்கப்பட்டுள்ளது. 

குண்டசி நகரத்தின் இரட்டைச் சுவர்கள் 20 மீட்டர் இடைவெளியில் பாதை செல்லுமாறு பாறைக் கற்களாலும், களிமண்ணாலும் கட்டப்பட்டுள்ளது. நகரத்தின் தென்மேற்கு மூலையில் ஒரு கோபுரமும், கிழக்கு திசை நுழைவாயிலில் வாயிற் காவலர்களின் அறையும் கட்டப்பட்டுள்ளது.

## கண்டெடுத்த தொல்பொருட்கள்
ஓவியங்களுடன் கூடிய மட்பாண்டங்கள் குண்டசி தொல்லியல் களத்தில் கண்டுபிடிக்கப்பட்டது. உருளை வடிவிலான இரண்டு கல் நங்கூரங்கள் கண்டுபிடிக்கப்பட்டது செப்புப் புதையல் கொண்ட ஒரு சிறு மட்பாண்டம், செப்பு கை வளையல்கள், இரண்டு விரல் மோதிரங்கள், சோப்புக்கல்லால் செய்யப்பட்ட ஆயிரக்கணக்கான மணிகள்  சுடுமண் பொம்மை வண்டிகள், எலும்புகளால் செய்யப்பட்ட கருவிகள், அளவீட்டுக் எடைக் கருவிகள், காதணிகள் கண்டுபிடிகக்ப்பட்டுள்ளது. 

## முக்கியத்துவம்
சிந்துவெளி நாகரிகத்தின் லோத்தல் தொல்லியல் களம் போன்றதே குண்டசி துறைமுக தொல்லியல் களம். தங்க நகைகளில் பதிக்கப்படும் பல வண்ணங்கள் கொண்ட ஒளி மிக்க மணிகள் குண்டசியிலிருந்து மெசொப்பொத்தேமியாவிற்கு குண்டசி துறைமுகம் வழியாக ஏற்றுமதி செய்யப்ப்பட்டது.  .

## இதனையும் காண்க
* சிந்துவெளி நாகரிகத்தின் தொல்லியல் களங்கள்

## அடிக்குறிப்புகள்

பகுப்பு:குஜராத்தின் தொல்லியற்களங்கள்
பகுப்பு:மோர்பி மாவட்டம்
பகுப்பு:சிந்துவெளி நாகரிகத்தின் தொல்லியல் களங்கள்
அமர்நாத் ஜா

**அமர்நாத் ஜா** (Amarnath Jha) (பிறப்பு:1897 பிப்ரவரி 25 - இறப்பு: 1955 செப்டம்பர் 2) இவர் அலகாபாத் பல்கலைக்கழகம் மற்றும் பனாரசு இந்து பல்கலைக்கழகத்தின் துணைவேந்தராக இருந்தார்.  சமசுகிருதத்தில் சிறந்த அறிஞரான மகாமோகாத்யாயா முனைவர் சர் கங்காநாத் ஜாவின் மகனான இவர், இந்தி, ஆங்கிலம், பாரசீக, உருது மற்றும் பங்களாவைத் தவிர இவரது தாய்மொழியான மைதிலியிலும் சமமான தேர்ச்சி பெற்றிருந்தார். அமர்நாத் ஜா அவரது காலத்தின் இந்தியாவில் திறமையான புகழ் பெற்ற பேராசிரியராக இருந்தார்.

அலகாபாத் பல்கலைக்கழகத்தில் ஆங்கிலத் துறையின் தலைவராக நீண்ட காலம் பணியாற்றியுள்ளார். இந்த பதவியில் அவர் முப்பத்திரண்டு வயதிலேயே நியமிக்கப்பட்டார். இவரது தந்தைக்குப்பிறகு அலகாபாத் பல்கலைக்கழகத்தின் துணைவேந்தரானார். முனைவர் இராதாகிருஷ்ணனுக்கு அடுத்தபடியாக  பனாரசு இந்து பல்கலைக்கழகத்தின் துணைவேந்தரானார்.  இந்தியாவின் தேசிய பாதுகாப்பு குழுவில் ஒரு திட்டத்தின் குழுவின் துணைத் தலைவராகப் பணியாற்றினார். அலகாபாத்தின் இராட்டிரிய சமசுகிருத சமசுதானுடன் தொடர்புடைய புகழ்பெற்ற பிரமுகர்களில் இவரும் ஒருவராக இருந்தார்.  முனைவர் ஜாவின் தொழில் வாழ்க்கையில் உத்தரபிரதேச பொது சேவை ஆணையத்தின் முதல் தலைவராக பணியாற்றியதும் அடங்கும். இவரது தொழில் வாழ்க்கையின் முடிவில், இவர் பீகார் பொது சேவை ஆணையத்தின் தலைவராக நியமிக்கப்பட்டார் (1953 ஏப்ரல் 1- 1955 செப்டம்பர் 1).

## மரியாதைகள்
அலகாபாத் பல்கலைக்கழகத்தில் 1910-11ல் முயர் விடுதி கட்டப்பட்டு "அமர்நாத் ஜா விடுதி" என இவரது பெயரிடப்பட்டது. அலகாபாத் பல்கலைக்கழகத்தின் துணைவேந்தராக இருக்கும்போது முனைவர் அமர்நாத் ஜாவும் முயர் விடுதியின் காப்பாளராக இருந்தார் என்று விடுதிகளின் வரலாறு கூறுகிறது. இந்தியக் குடிமகன்களின் கௌரவமான பத்ம பூசண் (1954) விருதைப் பெற்ற முதல் நபர்களில் இவரும் ஒருவராவார்.

## தனிப்பட்ட வாழ்க்கை
முனைவர் அமர்நாத் ஜா பீகாரில் உள்ள மிதிலையில் (சரிசாப்-பாகி) மைதில் சிரோத்ரிய பிராமண குடும்பத்தில் பிறந்தார். 1955 செப்டம்பர் 2 ஆம் தேதி பாட்னாவில் தனது ஐம்பத்தொன்பது வயதில் இறந்தார். முனைவர் அமர்நாத் ஜா ஒரு சிறந்த அறிஞராகவும், ஒரு முழுமையான பேச்சாளராகவும் மற்றும் ஒரு நிர்வாகியாகவும் சிறந்து விளங்கினார்.

## மேற்கோள்கள்

பகுப்பு:1896 பிறப்புகள்
பகுப்பு:1947 இறப்புகள்
பகுப்பு:பனாரசு இந்து பல்கலைக்கழக மக்கள்
கிருஷ்ணர் கோயில், தொடுபுழா

**ஸ்ரீ கிருஷ்ண சுவாமி கோயில்** (*Sree Krishna Swami Temple, Thodupuzha*) என்பது இந்திய மாநிலமான கேரளத்தின், இடுக்கி மாவட்டத்தில் உள்ள தொடுபுழா நகரின் மையத்தில் அமைந்துள்ள ஒரு இந்து கோவிலாகும். இது மூவாற்றுப்புழை ஆற்றின் துணை ஆறான தொடுபுழா ஆற்றின் கரையில் அமைந்துள்ளது. கோயில் இறைவனான கிருஷ்ணர் தனது வலது கையில்  வெண்ணெய் வைத்திருக்கும் *நவநீத கிருஷ்ணர்* வடிவில் இருக்கிறார்.  கோயிலின் தாந்த்ரீக உரிமைகள் அராமல்லூர் காவநட்டு மடத்தால் நடத்தப்படுகின்றன. பூஜைகள் இரண்டு மடங்களால் நடத்தப்படுகின்றன. அவை 'பதின்ஜரே மடம்' மற்றும் 'துருதேல் மடம்' என்ற இரண்டு மடங்களாகும்.  

## தொன்மம்
thumb| வளாகத்தின் பிரதான சன்னதி
கோயிலின் தோற்றம் பல பண்டைய புராணங்களுடன் தொடர்புடையதாக உள்ளது. ஒரு காலத்தில் பல்வேறு கோயில்களுக்கு யாத்திரை மேற்கொண்டு  அலைந்து திரிந்துகொண்டிருந்த ஒரு பிராமணர் இங்கு வந்து கிருஷ்ணரின் தெய்வீக தரிசனத்தைப் பெற்றார் என்பது பிரபலமான தொன்மம் ஆகும். கிருஷ்ணரின் தரிசனத்தைப் பெற்றபின், அருகிலுள்ள ஆற்றில் ( *தொடுபுழையாறு* ) குளித்து உடலை தூய்மையாக்கி, தெய்வத்துக்கு விளக்கு *ஏற்றி நிவேயத்தை*  வழங்கினார். இது மலையாள மாதமான *மீனத்தில் சோதி* நாளில் நடந்தது. பொதுவாக இந்த நிகழ்வே  கோவிலின் தோற்றத்திற்கு முதன்மைக் காரணம் என்று நம்பப்படுகிறது. பின்னர், கீழைமலைநாட்டு அரசன் இந்த இடத்தில்  ஒரு கோயிலைக் கட்டி,  சிலையமைத்து குடமுழுக்கு செய்தார். இக்கோயிலில் ஆண்டுதோறும், புகழ்பெற்ற *சோதியூத்து உற்சவம்* என்னும் வாழாவானது பத்து நாட்கள்  நடத்தப்படுகிறது. அப்போது இது இங்கு வரும் பக்தர்களுக்கு அன்னதானம் அளிக்கப்படுகிறது. இந்த கோயில் இப்போது அறங்காவலர் குழுவின் நிர்வாகத்தின் கீழ் உள்ளது.  

## பூசைகள்
thumb
காலையில் 'உஷா பூஜை' மற்றும் 'அபிஷேகம்' ஆகியவை செய்யப்படுகின்றன. முந்தைய நாளில் அணிவிக்கப்பட்ட மலர் மாலைகள் தினமும் காலையில் அகற்றப்படுகின்றன. 'நிலாபதுதரா' அல்லது புனித மேடை கோவிலுக்கு முன்னால் அமைந்துள்ளது. திருவிழாவின் போது இறைவனின் சிலையானது கருவறையில் இருந்து வெளியே எடுத்துவரப்பட்ட இந்த மேடைக்கு கொண்டுவரப்பட்டு முழுமையாக அலங்கரிக்கப்பட்டு மீண்டும் கருவறைக்கு  எடுத்துச் செல்லப்படுகிறது. 

## திருவிழாக்கள்
கோயிலின் ஆண்டுத் திருவிழாவானது மலையாள மாதமான மீனம் (மார்ச் / ஏப்ரல்) மாதத்தில் நடத்தப்படுகிறது. உற்சவ பலி என்ற புனித விழாவானது விழாவின் ஒன்பதாம் நாளன்று ஆயிரக்கணக்கான பக்தர்கள் முன்னிலையில் நடத்தப்படுகிறது. இந்த கோவிலிலுக்கு சொந்தமான மிகப்பெரிய திருமண மண்டபமானது மத்திய திருவிதாங்கூர் பிராந்தியத்தில் 'கிருஷ்ண தீர்த்தம்' என்று பெயரில் உள்ளது.   

## பரிவார தெய்வங்கள்
இந்த கோவிலில் பகவதி, சிவன், பிள்ளையார் மற்றும் நாகர் ஆகியோர் பிற தெய்வங்களாக உள்ளனர்.  

## குறிப்புகள்

பகுப்பு:இடுக்கி மாவட்டத்திலுள்ள கிருஷ்ணர் கோயில்கள்
பகுப்பு:Coordinates on Wikidata
பழங்குடியினர் பாரம்பரிய அருங்காட்சியகம், தேக்கடி

**பழங்குடியினர் பாரம்பரிய அருங்காட்சியகம்** (*Tribal heritage museum thekkady*) என்பது கேரளத்தின், இடுக்கி மாவட்டம், தேக்கடியில் உள்ள ஒரு அருங்காட்சியகம் ஆகும்.

பெரியாறு பகுதியில் ஐந்துவகை தொல்குடிகள் வாழ்கின்றனர். இத்தொல்குடிகளின் குடியிருப்பை காணச் செல்லும் சுற்றுலா பயணிகள் இந்த பழங்குடியினர் பாரம்பரிய அருங்காட்சியகத்தில் இவர்களின் சமூக வரலாறு, இவர்களின் மரபான தொல்குடி மீன்பிடிப்பு கருவிகள், வேட்டைக கருவிகள், இவர்கள் பயன்படுத்தும் மூலிகளைகள், மரபான வேளாண் நடைமுறைகள், திருமணம் மற்றும் இறப்பு நிகழ்வுகள், கலாச்சார நிகழ்வுகள் மற்றும் சடங்குகள் தொடர்பான பல்வேறு கலைப்பொருட்கள் காட்சிக்கு வைக்கப்பட்டுள்ளன. மேலும் இவர்களின் உடைகள், வீட்டுப் பொருட்கள், பாத்திரங்கள், மூங்கில் தளபாடங்கள் மற்றும் இசைக்கருவிகள் உள்ளன. மேலும் சுமார் இரண்டு மணிநேரம் நடக்கும் தொல்குடியினரின் பாரம்பரிய கலை நிகழ்ச்சிகயையும் காணலாம்.
## மேற்கோள்கள்

பகுப்பு:கேரள அருங்காட்சியகங்கள்
பகுப்பு:இடுக்கி மாவட்டம்
வண்டன்மேடு

**வண்டன்மேடு** ( *Vandanmedu* ) என்பது இந்திய மாநிலமான கேரளத்தின், இடுக்கி மாவட்டத்தில் உள்ள சிற்றூர் ஆகும்.

வண்டன்மேடு இந்தியாவின் மிகப்பெரிய ஏலக்காய் தோட்டம் கொண்ட பகுதியாக உள்ளது.

## மக்கள்வகைப்பாடு
2001 இந்திய  மக்கள் தொகை கணக்கெடுப்பின்படி, வண்டன்மேட்டின் மக்கள் தொகை 10009 ஆகும். இதில் ஆண்கள் 5017, பெண்கள் 4993 ஆவர்.

## சமயம்
இங்கு கிறித்துவம், இந்து சமயம், இசுலாம் ஆகிய சமயங்களைச் சேர்ந்த பல்வேறு பிரிவினர் இணக்கமாக உள்ளனர். இந்து சமூகத்தில் ஈழவர், நாயர், விஸ்வகர்மா மற்றும் பலர் உள்ளனர். நாயர் சமூகம் இங்கு  வலுவான மக்கள் தொகையைக் கொண்டதாக உள்ளது. 

## குறிப்புகள்

பகுப்பு:Coordinates on Wikidata
பகுப்பு:இடுக்கி மாவட்டத்தில் உள்ள ஊர்களும் நகரங்களும்
கற்பகம் செவிலியர் கல்லூரி

**கற்பகம் செவிலியர் கல்லூரி** தமிழ்நாட்டில்டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள
 
ஒரு தனியார் கல்லூரியாகும். இக்கல்லூரி  ஒத்தக்கல்மண்டம் , கோயம்புத்தூர் மாவட்டம், தமிழ்நாட்டில் அமைந்துள்ளது
## அறிமுகம்
இக்கல்லூரி 2007 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.

## படிப்புகள்
இக்கல்லூரியில் பட்டயம், இளங்கலை, செவிலியர் படிப்புகள் வழங்கப்பட்டு வருகின்றன.

## சான்றுகள்
 
=வெளிஇணைப்புக்கள்=

 

 பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும் 
 பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக இணைவுக்கல்லூரிகள்
வண்டிப் பெரியாறு

**வண்டிபெரியாறு** (*Vandiperiyar*) என்பது இந்தியாவின், கேரளத்தின், இடுக்கி மாவட்டத்தில் உள்ள ஒரு நகரம் ஆகும். இது சுற்றுலா, தேயிலை, காபி தோட்டங்கள், கருப்பு மிளகு மற்றும் பிற மசாலை பொருட்களுக்கு பெயர் பெற்றது. இந்த நகரத்தில் ஏராளமான தேயிலை தொழிற்சாலைகள் அமைந்துள்ளன. இந்த நகரத்தின் வழியாக பெரியாறு  பாய்கிறது. 

## நிலவியல்
[இடது|thumb| வண்டிபெரியறில் ஒரு [சோலைமந்தி ]]
இது சராசரி கடல் மட்டத்தில் இருந்து 836 மீ உயரத்தில் அமைந்துள்ளது. 

பெரியாறு வண்டிப்பொரியறு வழியாக பாய்கிறது. 

## இருப்பிடம்
வண்டிப் பெரியாறு நகரானது கோட்டயத்துடன்  தேசிய நெடுஞ்சாலை எண் 183 ஆல் நேரடியாக இணைக்கப்பட்டுள்ளது. வண்டிப்பெரியாறு தேக்கடியில் இருந்து 18 &nbsp; கி.மீ. தொலைவில் உள்ளது. 

## பொருளாதாரம்
இடது|thumb| கிராம காய்கறி கடை
இங்கு தேயிலை, காபி, மிளகு தோட்டங்கள் ஏராளமாக உள்ளன. இவையை பலரின் முக்கிய வருவாய்  ஆதாரமாக உள்ளது. 

## குறிப்புகள்

## வெளி இணைப்புகள்

* வண்டிபெரியர் பற்றி 
பகுப்பு:இடுக்கி மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
கிண்டி தொடருந்து நிலையம்

**கிண்டி தொடருந்து நிலையம்** (*Guindy railway station*, நிலையக் குறியீடு:**GDY**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.

இது சென்னைக் கடற்கரை நிலையத்திலிருந்து சுமார் 14 கி.மீ தொலைவில் அமைந்துள்ளது மற்றும் அண்ணா சாலையில், தேசிய நெடுஞ்சாலை 45 இல் அமைந்துள்ளது. இது கடல் மட்டத்திலிருந்து 12மீ உயரத்தில் உள்ளது.

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, கிண்டி தொடருந்து நிலையத்தை புதுப்பிக்கும் பணிக்கு 13.5 கோடி ரூபாய் ஒதுக்கப்பட்டுள்ளது.

## படங்கள்

File:Guindy Railway Station.jpg|கிண்டி தொடருந்து நிலையத்திலுள்ள பெயர் பலகை
File:Guindy railway station.JPG|கிண்டி தொடருந்து நிலையத்திற்கு வரும் விரைவுத் தொடருந்து


## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* கிண்டி தொடருந்து நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
ராமகிருஷ்ணன் (செயற்பாட்டாளர்)

**ராமகிருஷ்ணன்** அல்லது **அமர் சேவா ராமகிருஷ்ணன்** () ( பிறப்பு: 6 மே 1954) என்பவர் தமிழ் நாட்டைச் சேர்ந்த மாற்றுத் திறனாளிகள் சார்ந்த சமூக செயற்பாட்டாளாராவார். தமிழ்நாட்டு ஆய்க்குடியில் அமர் சேவா சங்கம் என்ற அமைப்பின் நிறுவனராவார்.. மாற்றுத்திறனாளிக்கான மருத்துவம் மற்றும் மறுவாழ்விற்கான இவரின் பங்களிப்பிற்கு 2020 இல் பத்மஸ்ரீ விருதினைப் பெற்றார்.

## இளமைக் காலம்
சேலத்தில் 1954 இல் சிவசுப்ரமணியன் சரஸ்வதி தம்பதியினருக்கு மகனாகப் பிறந்தார். இவருக்கு மூன்று சகோதரர்களும் ஒரு சகோதரியும் உள்ளனர். தஞ்சாவூரில் பள்ளிக்கல்வியைப் பயின்று, ஆய்க்குடிக்குப் பின்னர் வந்தடைந்தார். 1970களில் அரசினர் தொழில்நுட்பக் கல்லூரியில் எந்திரப் பொறியியல் பட்டம் பெற்றவர். 1975 ஜனவரி 10 இல் நான்காமாண்டு பொறியியல் படித்துக் கொண்டிருக்கும் போது பெங்களூரில் நடந்த கடற்படை அதிகாரி நேர்முகத் தேர்வில் கலந்து கொண்டார். அப்போது நடந்த உடல் தகுதிச் சோதனையின் போது ஏற்பட்ட விபத்தில் கழுத்திற்குக் கீழ்ப் பகுதிகள் செயலிழந்துவிட்டன.

### குடும்பம்
1994 இல் சித்ரா என்பவரைத் திருமணம் செய்தார். ஆய்க்குடியில் வசிக்கிறார்.

## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இந்தியத் தமிழர்
பகுப்பு:சேலம் மாவட்ட மக்கள்
பகுப்பு:பத்மசிறீ விருது பெற்ற தமிழர்கள்
பகுப்பு:தமிழ்நாட்டைச் சேர்ந்த செயற்பாட்டாளர்கள்
ஸ்டார் சுவர்ணா

**ஸ்டார் சுவர்ணா** என்பது ஸ்டார் இந்தியா நிறுவனத்திற்கு சொந்தமான கன்னட மொழியில் ஒளிபரப்பாகும் ஒரு பொழுதுபோக்கு ஒளியலைவரிசை ஆகும். இந்த தொலைக்காட்சி 17 ஜூன் 2000 ஆம் ஆண்டு ஏஷ்யாநெட் என்ற நிறுவனத்தால் ஏஷ்யாநெட் சுவர்ணா என்ற பெயரில் இந்த அலைவரிசை ஒளிபரப்பானது.  2016 ஆம் ஆண்டு ஸ்டார் சுவர்ணா என்ற பெயரில் மறு துவக்கம் செய்யப்பட்டது.

## மேற்கோள்கள்

## வெளி இணைப்புகள்
*Official website
*Online programs

பகுப்பு:பெங்களூரில் உள்ள தொலைக்காட்சி நிலையங்கள்
பகுப்பு:கன்னடத் தொலைக்காட்சி அலைவரிசைகள்
பகுப்பு:ஸ்டார் இந்தியா
பகுப்பு:2007 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
திரிசூலம் தொடருந்து நிலையம்

**திரிசூலம் தொடருந்து நிலையம்** (*Tirusulam railway station*, நிலையக் குறியீடு:**TLM**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.

இது சென்னைக் கடற்கரை நிலையத்திலிருந்து சுமார் 21 கி.மீ தொலைவில், தேசிய நெடுஞ்சாலை 32 இல் அமைந்துள்ளது. இந்த நிலையத்தின் எதிர் திசையிலேயே சென்னை வானூர்தி நிலையம் உள்ளதால் எப்போதும் பரபரப்பாகவே காணப்படுகிறது. இது கடல் மட்டத்திலிருந்து 20மீ உயரத்தில் உள்ளது.

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் தொடருந்து சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.

## வளர்ச்சி
இந்த நிலையம் சுரங்கப்பாதை மூலம் சென்னை விமான நிலையத்துடன் இணைக்கப்பட்டுள்ளது. இந்த நிலையம் விமான நிலையத்தின் நுழைவாயிலில் அமைந்திருந்தாலும், சரியான அணுகுமுறையும், மேற்கூரையும் மற்றும் பிற வசதிகள் இல்லாததால் இந்த நிலையம் விமான பயணிகளின் தேவைகளைப் பூர்த்தி செய்யவில்லை. 2012 இல் சென்னை விமான நிலையத்தை நவீனமயமாக்கியதன் மூலம், நிலையத்தில் பல சீரமைப்பு பணிகள் நடைபெற்று வருகின்றன. விமான நிலையத்தில் உள்ள மெட்ரோ இரயில் நிலையத்துடன், இந்நிலையத்தை இணைக்கும் திட்டங்களும் உள்ளன.

## படங்கள்

File:ChennaiSuburbanRailway Tirusulam1.jpg|திரிசூலம் தொடருந்து நிலையம் (தெற்கு பகுதி)
File:ChennaiSuburbanRailway Tirusulam2.jpg|திரிசூலம் தொடருந்து நிலையம் (வடக்கு பகுதி)
File:Tirusulam_Station.jpg|நிலையத்திற்கு வரும் தொடருந்து


## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* திரிசூலம் தொடருந்து நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
ஆர். பாலசரசுவதி

**ராவு பாலசரசுவதி தேவி** (*Raavu Balasaraswathi* அல்லது *Rao Balasaraswathi Devi*; ; 28 ஆகத்து 1928 – 15 அக்டோபர் 2025) தென்னிந்தியத் திரைப்படப் பின்னணிப் பாடகியும், நடிகையும் ஆவார். இவர் 1930கள் முதல் 1960கள் வரை தெலுங்கு, தமிழ்த் திரைப்படங்களில் நடித்தவர். ஆர். பாலசரசுவதி அனைத்திந்திய வானொலியில் முதன் முதலாக மெல்லிசைப் பாடல்களைப் பாடியவரும், தெலுங்குத் திரைப்படங்களில் முதன் முதலாக பின்னணி பாடியவரும் ஆவார்.

## ஆரம்ப வாழ்க்கை
பாலசரசுவதி 1923 இல் வேங்கடகிரி என்ற ஊரில் பிறந்தார். இளம் வயதிலேயே அளத்துரு சுப்பையா என்பவரிடம் இசை கற்றுக் கொண்டு, தனது ஆறாவது வயதில் எச்.எம்.வி இசைத்தட்டில் தனது குரலைப் பதித்தார்.

## திரைப்படப் பணி
1936 இல் சி. புல்லையாவின் இயக்கத்தில் உருவான சதி அனுசூயா, பக்த துருவா ஆகிய திரைப்படங்களில் குழந்தை நடிகையாகப் பாடி நடித்தார். இவரது திறமையைக் கவனித்த இயக்குநர் கே. சுப்பிரமணியம் தமது தமிழ்த் திரைப்படங்களில் நடிக்க அழைத்தார். *[[பக்த குசேலா (திரைப்படம்)|பக்த குசேலா]]* (1936), *[[பாலயோகினி]]* (1937), *[[திருநீலகண்டர் (1939 திரைப்படம்)|திருநீலகண்டர்]]* (1939) ஆகிய திரைப்படங்களில் நடித்தார். *[[துகாராம் (1938 திரைப்படம்)|துக்காராம்]]* (1938) திரைப்படத்தில் முசிரி சுப்பிரமணிய ஐயர் துக்காராம் வேடத்தில் நடிக்க அவரது மகளாக பாலசரசுவதி நடித்தார்.

*பாக்கிய லட்சுமி* (1943) தெலுங்குத் திரைப்படத்தில் கமலா கோட்னிசு என்ற நடிகைக்கு பின்னணிப் பாடல் பாடினார்.

இவர் ஜி. ராமநாதன், கே. வி. மகாதேவன், சி. ஆர். சுப்பராமன், எஸ். வி. வெங்கட்ராமன், விஸ்வநாதன்-ராமமூர்த்தி, எஸ். அனுமந்தராவ், எஸ். ராஜேஸ்வர ராவ், சித்தூர் வி. நாகையா, கண்டசாலா, எஸ். தட்சிணாமூர்த்தி, வேதா, மாஸ்டர் வேணு, ஜி. கோவிந்தராயுலு, எம். பி. சீனிவாசன் ஆகியோரின் இசையமைப்பில் பாடல்களைப் பாடியுள்ளார்.

கண்டசாலா, ஏ. எம். ராஜா ஆகியோருடன் இணைந்து இவர் பல பாடல்கலைப் பாடியுள்ளார். அத்துடன் டி. எம். சௌந்தரராஜன், டி. ஏ. மோதி, சீர்காழி கோவிந்தராஜன், சு. ராஜம் ஆகியோருடனும் இணைந்து பின்னணிப் பாடல்களைப் பாடியுள்ளார்.

## பிற்கால வாழ்க்கை
பாலசரசுவதி தேவி மைசூரில் சில ஆண்டுகள் வாழ்ந்து, பின்னர் ஐதராபாதுக்குத் திரும்பினார். கணவரின் இறப்பிற்குப் பின்னர் தனது மகனுடன் சிக்கந்தராபாத்தில் உள்ள பேரனின் வீட்டில் வசித்து வந்தார். பாலசரசுவதி தேவி 2025 அக்டோபர் 15 அன்று ஐதராபாதில் தனது 97-ஆவது அகவையில் இறந்தார்.

## நடித்த தமிழ்த் திரைப்படங்கள்
# பக்த குசேலா (1936)
# பாலயோகினி (1936)
# துகாராம் (1938)
# திருநீலகண்டர் (1939)
# தாசிப் பெண் (ஜோதிமலர்) (1943)
# பில்ஹணா (1948)

## மேற்கோள்கள்

## வெளி இணைப்புகள்
* 
* Listen to some of the songs of R. Balasaraswathi at Old Telugu Songs.com

பகுப்பு:1928 பிறப்புகள்
பகுப்பு:2025 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் திரைப்படப் பாடகர்கள்
பகுப்பு:இந்தியப் பாடகர்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:நெல்லூர் மாவட்ட நபர்கள்
புத்ததேப் போசு

**புத்ததேவா போஸ்** (Buddhadeva Bose) புத்ததேப் போசு என்றும் அழைக்கப்படும் (பிறப்பு: 1908 - இறப்பு: 1974)  இவர் ஓர் 20 ஆம் நூற்றாண்டின் வங்காள மொழி எழுத்தாளராவார். கவிஞர் என்று அடிக்கடி குறிப்பிடப்படும் இவர், கவிதைகளைத் தவிர புதினங்கள், சிறுகதைகள், நாடகங்கள் மற்றும் கட்டுரைகளை எழுதிய பல்துறை எழுத்தாளராவார். இவர் தனது காலத்தின் செல்வாக்கு மிக்க விமர்சகராகவும் மற்றும் ஆசிரியராகவும் இருந்தார். வங்காளக் கவிதைகளில் நவீனத்துவத்தை அறிமுகப்படுத்திய ஐந்து கவிஞர்களில் ஒருவராக இவர் அங்கீகரிக்கப்படுகிறார். இரவீந்திரநாத் தாகூருக்கு பிறகு, வங்காள இலக்கியத்தில் இன்னும் பல்துறை திறமையானவர்கள் உருவாகவில்லை என்றும் கூறப்படுகிறது.

## சுயசரிதை
புத்ததேவா போஸ் 1908 நவம்பர் 30 அன்று பிரித்தானிய இந்தியாவின் வங்காள மாகாணத்தின் கொமிலா மாவட்டத்தில் (தற்போது வங்காள தேசம்) பிறந்தார். இவரது மூதாதையர் வீடு பிக்ராம்பூர் பிராந்தியத்தில் உள்ள மல்கானகர் கிராமத்தில் இருந்தது. இவரின் தந்தையின் பெயர் பூதேப் சந்திரபோசு மற்றும் தாயின் பெயர் பினாய் குமாரி என்பதாகும். இவர் பிறந்த சில மணிநேரங்களிலேயே இவரின் தாயார் இறந்துவிட்டார். இவரின் தந்தை சில ஆண்டுகளுக்குப் பிறகு மறுமணம் செய்து கொண்டார். புத்ததேவாவை அவரது தாய்வழி தாத்தா மற்றும் பாட்டியான சிந்தாகரன் சின்கா மற்றும் சுவர்ணலதா சின்கா ஆகியோர் வளர்த்து வளர்த்தனர். கோமிலா மற்றும் நவகாளி ஆகிய இடங்களில் உயர்நிலைப் பள்ளிப் படிப்பை படித்தார். பின்னர் டாக்காவில் உள்ள டாக்கா கல்லூரிப் பள்ளியில் பயின்றார். 1925 இல் மெட்ரிகுலேசன் தேர்வில் தேர்ச்சி பெற்றார். இடைநிலை தேர்வில் இரண்டாம் இடத்தைப் பெற்றார். இவரது ஆரம்பகால வாழ்க்கை டாக்காவுடன் தொடர்புடையது. அங்கு இவர் 47 புராண பல்தானில் ஒரு எளிய வீட்டில் வசித்து வந்தார்.  

## இலக்கிய வாழ்க்கை
தாகூருக்கு பிறகு இலக்கிய ஆளுமை என்று வங்காள இலக்கிய வட்டாரங்களில் தோன்றவில்லை என்றாலும், புத்ததேவா போசு *ராத் பரே ப்ரிஷ்டி* என்ற தடை செய்யப்பட்ட புதினத்தால்  பெரும் புகழ் பெற்றார். இது ஒரு முக்கோணக் காதலைச் சித்தரித்தது, இது மனித உறவுகளில் பாலினத்தை ஒரு முக்கிய பங்கை வெளிப்படையாக அனுமதித்தது. இறுதியில், உயர்நீதிமன்றம்  இந்தக் குற்றச்சாட்டுகளிலிருந்து அப்புதினத்தை விடுவித்தது. *ராத் பரே ப்ரிஷ்டி கிளின்டன் பி. சீலி* என்பவரால் *"ரெயின் த்ரோ தி நைட்* என்ற தலைப்பில் மொழி மாற்றம் செய்யப்பட்டது  .

## அங்கீகாரம்
கீழே குறிப்பிடப்பட்ட முறையான அங்கீகாரம் தவிர, பிபி 20 ஆம் நூற்றாண்டின் வங்காளா இலக்கியத்தின் மிக முக்கியமான இலக்கிய ஆளுமைகளில் ஒன்றாக இருந்தார். 20 ஆம் நூற்றாண்டின் முற்பகுதியில் வங்காள நவீனத்துவத்தை உருவாக்க வந்த கவிஞர்களின் தொகுப்பில் புத்ததேப் மைய நபராக ஆனார்.

புத்ததேவா போசு தனது வசன நாடகமான *தபஸ்வி-ஓ-தரங்கினிக்காக* 1967 ஆம் ஆண்டில் சாகித்ய அகாதமி விருதைப் பெற்றார். 1974 இல் *ஸ்வகடோ பிடே* (கவிதை) *படத்திற்காக* ரவீந்திர *புரஸ்காரைப்* பெற்றார். மேலும் 1970 இல் பத்ம பூசண் வழங்கி கௌரவிக்கப்பட்டார்.

## குறிப்புகள்

## மேலும் படிக்க
* *[[The Ditiyo Chinta]]*, Buddhadeva Bose birth centenary issue, Ed. Iffat Ara, February 2008, Mymensingh, Bangladesh.

பகுப்பு:1974 இறப்புகள்
பகுப்பு:1908 பிறப்புகள்
பகுப்பு:வங்காள எழுத்தாளர்கள்
பகுப்பு:பத்ம பூசண் விருது பெற்றவர்கள்
கண்ணன் தேவன் மலைத் தோட்ட தேயிலை அருங்காட்சியகம்

**க.தே.ம.தோ தேயிலை அருங்காட்சியகம்** (*KDHP Tea Museum*) என்பது தென்னிந்தியாவின், கேரளத்தின், இடுக்கி மாவட்டத்தின், மூணாறில் அமைந்துள்ளது ஒரு தொழில் மற்றும் வரலாறு அருங்காட்சியகம் ஆகும். **டாடா தேயிலை அருங்காட்சியகம்** என்பது இதன் அலுவல்ரீதியான பெயர், ஆனால் இது அமைந்துள்ள **நள்ளுதண்ணி எஸ்டேட்** என்றும் ,  அல்லது **கண்ணன் தேவன் மலைத் தோட்ட (கே.டி.எச்.பி) தேயிலை அருங்காட்சியகம்** என்றும் அழைக்கப்படுகிறது. 

## வரலாறு மற்றும் காணத்தக்க இடங்கள்
thumb| தேயிலை இலை உருட்டும் இயந்திரம்
இந்தத் தேயிலைத் தோட்டமானது  கண்ணன் தேவன் மலைத் தோட்ட (பி) லிமிடெட் நிறுவனத்திற்கு சொந்தமானது. (KDHP) - இந்தத் தோட்டம் 1880 களில் இருந்து உள்ளது. இந்த அருங்காட்சியகம் ஏப்ரல் 1 அன்று திறக்கப்பட்டது. தமிழ்நாட்டின் கோயம்புத்தூர் மாவட்டத்தின் எல்லையில் மேற்குத் தொடர்ச்சி மலையில் உள்ள இடுக்கி மாவட்டத்தில் கேரளத்தின் மலைப் பகுதியில் உள்ள தேயிலைத் தோட்டங்களின் தோற்றம் மற்றும் வளர்ச்சி குறித்த அம்சங்களை தேயிலை அருங்காட்சியகம் பாதுகாக்கிறது. டாடா டீ நிறுவனமானது ஒளிப்படங்கள் மற்றும் எந்திரங்களை உள்ளடக்கிய இந்த அருங்காட்சியகத்தைத் திறந்தது, இது இடுகியின் வளர்ச்சியியல் தேயிலைத் தொழிலில் ஏற்படுத்திய திருப்புமுனையை சித்தரிக்கிறது.. நல்லதண்ணி தோட்டத்தில் அமைக்கப்பட்டுள்ள இந்த அருங்காட்சியகம்,  *கேரளத்தில்* ஒரு *முக்கிய தேயிலை தோட்ட மையமாக* மாற்றிய அதன் முன்னோடிகளுக்கு மரியாதை செலுத்துகிறது, மேலும் இங்கு 1905 முதல் தொடக்க நிலை தேயிலை உருளை முதல் முழு தானியங்கி தேயிலை தொழிற்சாலை வரையிலான கருவிகளையும், தேயிலை பதப்படுத்துதலின் பல்வேறு கட்டங்களையும், தேயிலைத் தரப் பரிசோதனைக்கான பல்வேறு சில்லகான வழிமுறைகள் விளக்கப்பட்டுள்ளன. மற்றும் கேரள கருப்பு தேயிலை வகைகளின் உற்பத்தி ஆகியவற்றைப் பார்வையாளர்களும், *தேயிலை பிரியர்களும்* அறியலாம். தோட்டத்தின் மின் உற்பத்தி ஆலை 1920 களிலிருந்து இருந்து வருகிறது; குண்டலா பள்ளத்தாக்கு தொடருந்து பாதையில் தொடருந்து என்ஜின் சக்கரம் 1924 வாக்கில் மூணாருக்கும் டாப் ஸ்டேஷனுக்கும் இடையில் நிறுத்தப்பட்டது. அருங்காட்சியகத்தின் ஒரு பிரிவில் பாரம்பரிய பங்களா தளபாடங்கள் மற்றும் கேரளத்தின் காலனித்துவ பகுதியின் அலுவலக உபகரணங்கள் உள்ளன. மேலும் இங்கு பல்வேறு வகையான தேயிலைகளில் தேநீர் வகைகளைச் சுவைப்பது மற்றொரு ஈர்க்க்கூடிய அம்சமாகும். பெரியகனல் தேயிலைத் தோட்டத்தில் 2ஆம் நூற்றாண்டின் முதுமக்கள் தாழி கண்டுபிடிக்கப்பட்டது. இது அருங்காட்சியகத்தில் காட்சிக்கு வைக்கப்பட்டுள்ளது. 

## வசதிகள்
இந்த அருங்காட்சியகம் *மூனாறு நகரத்திலிருந்து* சுமார்  தொலைவில் உள்ள *நள்ளுதண்ணி தோட்டத்தில்* அமைந்துள்ளது .  அருகிலுள்ள தொடருந்து நிலையம் ஆலுவா (); கொச்சி பன்னாட்டு வானூர்தி நிலையம் சுமார்  தொலைவில் உள்ளது. கேரள மாநிலப் போக்குவரத்துக் கழகமானது வெவ்வேறு இடங்களிலிருந்து மூணாறு நகரத்திற்கு பேருந்துகளை சேவையை வழங்குகிறது. இந்த அருங்காட்சியகம் காலை 9 மணி முதல் மாலை 4 மணி வரை (அல்லது மாலை 5 மணி வரை) திறந்திருக்கும். இது திங்கள் மற்றும் விடுமுறை நாட்களில் மூடப்படும். முகவரி: டாடா தேயிலை அருங்காட்சியகம், நள்ளுதண்ணி எஸ்டேட், மூணார். கே.எல் -685 612, இடுகி மாவட்டம், கேரளா.

## மேற்கோள்கள்

பகுப்பு:கேரள அருங்காட்சியகங்கள்
பகுப்பு:இடுக்கி மாவட்டத்திலுள்ள சுற்றுலாத் தலங்கள்